Neuvoston direktiivi 1999/60/EY, annettu 17 päivänä kesäkuuta 1999, direktiivin 78/660/ETY muuttamisesta ecuina ilmaistujen rahamäärien osalta



Virallinen lehti nro L 162 , 26/06/1999 s. 0065 - 0066



NEUVOSTON DIREKTIIVI 1999/60/EY, annettu 17 päivänä kesäkuuta 1999, direktiivin 78/660/ETY muuttamisesta ecuina ilmaistujen rahamäärien osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhtiömuodoltaan tietynlaisten yhtiöiden tilinpäätöksistä perustamissopimuksen 44 artiklan 3 kohdan g alakohdan nojalla 25 päivänä heinäkuuta 1978 annetun neljännen neuvoston direktiivin 78/660/ETY(1) ja erityisesti sen 53 artiklan 2 kohdan, ottaa huomioon komission ehdotuksen, sekä katsoo, että (1) direktiivin 78/660/ETY 11 ja 27 artiklassa ja direktiivin 83/349/ETY(2) 6 artiklassa, jossa viitataan ensin mainittuun direktiiviin, sekä direktiivin 84/253/ETY(3) 20 ja 21 artiklassa säädetään taseen loppusummalle ja nettoliikevaihdolle ecuina ilmaistut raja-arvot, joiden sisällä jäsenvaltiot voivat myöntää eräitä poikkeuksia näiden direktiivien säännöksistä, (2) direktiivin 78/660/ETY 53 artiklan 2 kohdan mukaan neuvosto arvioi komission ehdotuksesta joka viides vuosi kyseisessä direktiivissä ecuina ilmaistut rahamäärät ja tarvittaessa muuttaa niitä yhteisön talouskehityksen ja rahaolojen kehityksen perusteella, (3) tähän päivään mennessä neuvosto on direktiivin 78/660/ETY 53 artiklan 2 kohdan mukaisesti muuttanut ecuina ilmaistuja rahamääriä kolmesti direktiiveillä 84/569/ETY(4), 90/604/ETY(5) ja 94/8/EY(6), (4) 25 päivänä heinäkuuta 1978 annetun direktiivin 78/660/ETY voimaantuloa seuraava neljäs viisivuotiskausi päättyy 24 päivänä heinäkuuta 1998 ja kyseisten rahamäärien tarkistaminen on siten perusteltua, (5) viiden viimeisen vuoden aikana ecun arvo on heikentynyt; yhteisön talouskehityksen ja rahaolojen kehityksen perusteella on ecuina ilmaistujen rahamäärien korottaminen välttämätöntä, ja (6) euron käyttöönotosta 3 päivänä toukokuuta 1998 annetussa neuvoston asetuksessa (EY) N:o 974/98(7) säädetään, että osallistuvien jäsenvaltioiden valuutta on euro 1 päivästä tammikuuta 1999 alkaen ja että euro korvaa kunkin osallistuvan jäsenvaltion valuutan kiinteän muuntokurssin mukaisesti; tietyistä euron käyttöön ottamiseen liittyvistä säänöksistä 17 päivänä kesäkuuta 1997 annetussa neuvoston asetuksessa (EY) N:o 1103/97(8) säädetään, että siirtymäkauden aikana (1 päivästä tammikuuta 1999 31 päivään joulukuuta 2001) euro jakautuu kansallisiin rahayksiköihin muuntokurssien mukaisesti; sen vuoksi on asianmukaista, että tässä direktiivissä rahamäärät ilmoitetaan euroina; tässä direktiivissä euroina ilmaistut rahamäärät muunnetaan euron käyttöönottavien jäsenvaltioiden kansallisiksi rahayksiköiksi muuntokurssien mukaisesti; tässä direktiivissä euroina ilmaistut rahamäärät muunnetaan niiden jäsenvaltioiden, jotka eivät ota käyttöön euroa, kansalliseksi valuutaksi Euroopan yhteisöjen virallisessa lehdessä 4 päivänä tammikuuta 1999 julkaistun vahtokurssin mukaan, ON ANTANUT TÄMÄN DIREKTIIVIN: 1 artikla 1. Muutetaan direktiivin 78/660/ETY 11 artikla seuraavasti: - korvataan ensimmäisessä luetelmakohdassa sanat "taseen loppusumma: 2500000 ecua" sanoilla "taseen loppusumma: 3125000 euroa", - korvastaan toisessa luetelmakohdassa sanat "nettoliikevaihto: 5000000 ecua" sanoilla "nettoliikevaihto: 6250000 euroa". 2. Muutetaan direktiivin 78/660/ETY 27 artikla seuraavasti: - korvataan ensimmäisessä luetelmakohdassa sanat "taseen loppusumma: 10000000 ecua" sanoilla "taseen loppusumma: 12500000 euroa", - korvataan toisessa luetelmakohdassa sanat "nettoliikevaihto: 20000000 ecua" sanoilla "nettoliikevaihto: 25000000 euroa". 3. Edellä 1 ja 2 kohdassa tarkoitettu rahamäärien muuttaminen on neljäs direktiivin 78/660/ETY 53 artiklan 2 kohdassa tarkoitettu viiden vuoden välein suoritettava tarkistus. 2 artikla Niiden jäsenvaltioiden, jotka eivät ota käyttöön euroa, kansallisessa valuutassa ilmaistu määrä saadaan soveltamalla Euroopan yhteisöjen virallisessa lehdessä 4 päivänä tammikuuta 1999 julkaistua vaihtokurssia. 3 artikla 1. Jäsenvaltioiden, jotka aikovat käyttää hyväkseen direktiivin 78/660/ETY 11 ja 27 artiklassa, sellaisena kuin direktiivi on muutettuna tällä direktiivillä, säädettyä valintaoikeutta, on saatettava tämän direktiivin noudattamisen edellyttämät säädökset voimaan direktiivin julkaisemisen jälkeen. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3. Jäsenvaltioiden on toimitettava komissiolle kirjallisesti ne kansalliset säännökset, jotka ne antavat tässä direktiivissä tarkoitetuissa kysymyksissä. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Luxemburgissa 17 päivänä kesäkuuta 1999. Neuvoston puolesta F. MÜNTEFERING Puheenjohtaja (1) EYVL L 222, 14.8.1978, s. 11, direktiivi sellaisena kuin se on viimeksi muutettuna direktiivillä 94/8/EY (EYVL L 82, 25.3.1994, s. 33). (2) EYVL L 193, 18.7.1983, s. 1. (3) EYVL L 126, 12.5.1984, s. 20. (4) EYVL L 314, 4.12.1984, s. 28. (5) EYVL L 317, 16.11.1990, s. 57. (6) EYVL L 82, 25.3.1994, s. 33. (7) EYVL L 139, 11.5.1998, s. 1. (8) EYVL L 162, 19.6.1997, s. 1.